CELEX: 62012CN0312
Language: et
Date: 2012-06-28 00:00:00
Title: Kohtuasi C-312/12: Eelotsusetaotlus, mille on esitanud Tribunal du travail de Huy (Belgia) 28. juunil 2012 — Agim Adjani versus Belgia riik, Service des Allocations aux Handicapés

22.9.2012   
            
            
               ET
            
            
               Euroopa Liidu Teataja
            
            
               C 287/20
            
         Eelotsusetaotlus, mille on esitanud Tribunal du travail de Huy (Belgia) 28. juunil 2012 — Agim Adjani versus Belgia riik, Service des Allocations aux Handicapés
   (Kohtuasi C-312/12)
   2012/C 287/37
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal du travail de Huy
   
      Põhikohtuasja pooled
   
   
      Kaebuse esitaja: Agim Adjani
   
      Vastustajad: Belgia riik, Service des Allocations aux Handicapés
   
      Eelotsuse küsimused
   
   
               1.
            
            
               Kas 27. veebruari 1987. aasta puuetega inimeste toetuste seaduse artikkel 4 — millega välistatakse puuetega inimestele toetuste maksmine ainult kodakondsuse tõttu välismaalasest isikule, kes elab seaduslikult Belgias, on kantud välismaalaste registrisse ning kellel on tugevad ja kestvad sidemed Belgiaga, kus ta elab oma perega juba 12 aastat, kusjuures eriasjaolu on see, et see välismaalasest isik on niisuguse kolmanda riigi kodanik, mis on ametlikult Euroopa Liidu kandidaatriik — on kooskõlas Euroopa Liidu õigusega ja eelkõige Euroopa Liidu põhiõiguste hartaga (2000/C 364/01), eriti selle artiklitega 20, 21 ja 26?
            
         
               2.
            
            
               Kas 6. jaanuari 1989. aasta seaduse Cour d’arbitrage’i kohta artikli 26 lõige 4 on kooskõlas Euroopa Liidu õigusega ja eelkõige Euroopa Ühenduse asutamislepingu artikliga 234?